**Mitsubishi Motors Europe\*

Etter 9 måneder av 2018 er salget opp 16% til 137.048 enheter\*\***

Salgsresultatet fra 1. januar til og med 30. september 2018 viser at Mitsubishi Motors Europe\* (MME) har hatt en økning på 16% i perioden, med 137.048 enheter mot 117.921 på samme tid i fjor.

Økningen skyldes blant annet introduksjonen av Mitsubishi Eclipse Cross som utvidet modellprogrammet og økte salget med 22.369 enheter. Den populære ladbare hybridmodellen Mitsubishi Outlander PHEV (+8% med 14.293 enheter) og en mer pro-aktiv salgs- og markedsføringsstrategi i regionen har bidratt positivt i mange land. Av de 10 største markedene har 9 av dem salgsøkning.

 2017/9 2018/9

1 – Tyskland 36.671 salg -> 40,524 salg +10,5%

2 – Storbritannia 20.914 salg -> 24.026 salg +15%

3 – Israel 9.437 salg -> 11.271 salg +19%

4 – Spania 7.992 salg -> 10.003 salg +25%

5 – Nederland 3.817 salg -> 5.865 salg +54%

6 – Frankrike 3.003 salg -> 5.034 salg +68%

7 – Østerrike 3.800 salg -> 4.923 salg +30%

8 – Italia 3.843 salg -> 4.872 salg +27%

9 – Polen 2.958 salg -> 4.016 salg +36%

10 – Sverige 3.967 salg -> 3.731 salg -6%

**Totalt 117.921 salg -> 137.048 salg +16%**

\* 34 lands importører/ 35 markeder (eks. Russland/ Ukraina)

\*\*inkludert Mitsubishi L200

Mitsubishi Motors Europes nye president og administrerende direktør Bernard Loire kommenterer resultatene som følger: «Mitsubishi Motors er på vei opp i Europa, godt hjulpet av den nye modellen Eclipse Cross, en nyhet som henvender seg til yngre og mer designorienterte kundegrupper, samt suksessmodellen Outlander PHEV som er en av veldig få ladbare hybrider klarert gjennom det nye WLTP utslippstestregimet med lave 46 g/km CO2»

Han legger til: «Begge modellene viser at MMC sin «SUV+EV» strategi lykkes: 79% av Mitsubishi Motors salg hittil i år er SUVer, mens elektrifiserte bilmodeller\*\*\* utgjør hele 11,5% av totalen.»

\*\*\* i-MiEV og Outlander PHEV

**Om MITSUBISHI MOTORS**

Mitsubishi Motors Corporation er en global bilprodusent med hovedkontor i Tokyo, Japan, som har et konkurransefortrinn med biltypene SUV, plug-in hybrid, elbil og pickup. Siden Mitsubishi-gruppen produserte sin første bil for over hundre år siden har vi demonstrert våre ambisjoner og innovasjoner gjennom nye bilgenre, og ved å være først ute med nyskapende teknologi. Dypt forankret i Mitsubishi Motors DNA appellerer vår merkevarestrategi til bilkjøpere som er villige til å utfordre eksisterende sannheter og omfavne endring. I samsvar med denne tankegangen introduserte Mitsubishi Motors den nye merkevarestrategien i 2017. Gjennom slagordet “Drive your Ambition”– en kombinasjon av personlig *drive* og fremoverlent holdning, uttrykkes en refleksjon over den konstante dialogen mellom merkevaren og dens kunder. Mitsubishi Motors forplikter seg til å investere i innovative og nye teknologier, attraktivt design og produktutvikling for å svare på etterspørselen etter spennende og autentiske nye biler til kunder over hele verden.

Kontakt:
Rune Gjerstad/ Administrerende Direktør – MMC Norge AS +47 2337 6100 / 924 02905 rune.gjerstad@mitsubishi-motors.no

Vegard Werner/ Produktsjef – MMC Norge AS +47 2337 6100 / 928 25259
vegard.werner@mitsubishi-motors.no